ai4bharat/Pralekha huggingface dataset:
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना सुमारे 193.53 कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 15.04 कोटींपेक्षा अधिक लसीच्या न वापरलेल्या उपयोगी मात्रा, शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,53,58,865
|
|
BALANCE AVAILABLE
|
|
15,04,95,845
केंद्र सरकारने सुमारे 193.53  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
15.04  कोटी न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.
माहिती आणि प्रसारण मंत्रालय
नविन मतदारांना आपण मतदानाच्या या महापर्वात मतदानासाठी प्रवृत्त करावयाचे आहे – आर. एन. मिश्रा
केंद्र शासनाच्या माहिती व प्रसारण मंत्रालयाच्या रिजनल आउटरिच ब्यूरो, पुणे तर्फे महा मतदार जागृती अभियानाचे आयोजन
औरंगाबाद, 18 एप्रिल 2019
महाराष्ट्रात 1 कोटी 19 लाख नवयुवकांनी मतदार म्हणून नोंदणी केली आहे आणि या नवीन मतदारांना आपण मतदानाच्या या महापर्वात मतदानासाठी प्रवृत्त करावयाचे आहे, असे आवाहन भारत सरकारच्या माहिती व प्रसारण मंत्रालयाच्या पश्चिम क्षेत्राचे महासंचालक आर एन मिश्रा यांनी केले. ते भारत सरकारच्या माहिती आणि प्रसारण मंत्रालयाअंतर्गत येणाऱ्या रिजनल आउटरिच ब्यूरो, पुणे तसेच मुख्य निवडणूक अधिकारी कार्यालय, महाराष्ट्र राज्य यांच्या संयुक्त विद्यमाने महा मतदार जागृती अभियानाच्या उद्घाटन प्रसंगी बोलत होते.
निवडणूक निरीक्षक, जे. के. चंदनानी व जिल्हाधिकारी उदय चौधरी हे ही उद्घाटन सोहळ्यात सहभागी झाले होते. यावेळी जिल्हाधिकारी उदय चौधरी हे म्हणाले कि,नव मतदारांना नुसते नाव नोंदवून भागणार नाही तर त्यांनी मतदान करणेही अपेक्षित आहे आणि मतदान कोणाच्याही दबावाला, प्रलोभनला बळी न पडता केले पाहिजे. या दृष्टीने आपण ही महा मतदार जनजागृती व्हॅन गावा-गावात, शहराच्या विविध भागात फिरवणार आहोत.
सार्वत्रिक लोकसभा निवडणूक-2019 साठी मतदारांमध्ये जागृती करण्यासाठी स्वीप उपक्रमाद्वारे औरंगाबाद लोकसभा मतदारसंघात दिनांक 18 ते 22 एप्रिल 2019 दरम्यान महा मतदार जागृती अभियानाचे आयोजन करण्यात आले आहे. या अभियानामध्ये फिरते प्रदर्शन वाहन व सांस्कृतिक कार्यक्रमाद्वारे मतदारांमध्ये जनजागृती करण्यात येणार आहे. 2014 साली कमी मतदान झालेल्या मतदारसंघातील 75 ते 80 प्रभागांना हे फिरते प्रदर्शन वाहन भेट देईल.
या वेळी जिल्हा परिषदेच्या मुख्य कार्यकारी अधिकारी पवनित कौर, पोलीस उपायुक्त राहुल खाडे, उपजिल्हा निवडणूक अधिकारी निलेश श्रींगी, उपमुख्य कार्यकारी अधिकारी प्रसाद मिरकले, आकाशवाणी औरंगाबादच्या वृत्त विभागाचे सहा.संचालक रमेश जायभाये, फिल्ड आउटरिच ब्यूरो-औरंगाबादचे सहा. संचालक निखिल देशमुख, प्रबंधक संतोष देशमुख आदी उपस्थित होते.
M.Chopade/ND/D.Rane
(Visitor Counter : 186
रस्ते वाहतूक आणि महामार्ग मंत्रालय
ई-ऑफिसद्वारे शुल्क सूचना प्रकाशित करण्याविषयीची प्रक्रिया व अनिवार्य नमुना यादी भरण्याविषयी मानक कार्यप्रणाली-'एसओपी' बाबतची अधिसूचना रस्ते वाहतूक मंत्रालयाने केली जारी
नवी दिल्ली, 8 जुलै 2020
रस्ते वाहतूक मंत्रालयाने, ई-ऑफिसद्वारे शुल्क सूचना प्रकाशित करण्याविषयीची प्रक्रिया व अनिवार्य नमुना यादी भरण्याविषयी मानक कार्यप्रणाली-'एसओपी' बाबतची अधिसूचना आज जारी केली आहे.
ही प्रक्रिया आजपासून त्वरीत व परिणामकारक पध्दतीने लागू होईल. बांधा, वापरा व हस्तांतरित करा , तसेच अभियांत्रिकी संपादन व बांधकाम  यातील प्रकल्पांसाठीची नमुना यादी देखील यात उपलब्ध आहे.
शुल्क भरण्यासाठी सर्वत्र समानता प्रस्थापित व्हावी, हा या योजनेचा उद्देश आहे. मंत्रालयाच्या टोल विभागाने ई-ऑफिसद्वारे एकत्रित स्वरुपाची समग्र नमुना यादी तयार केली असून शुल्काबद्दल अधिसूचना आणि प्रत्येक महत्त्वाची, तपशीलवार माहिती यात दिली आहे; असे सर्व प्रस्ताव आता अनिवार्य नमुना यादीनुसार ई-ऑफिस द्वारे, सादर करणे आता बंधनकारक असेल. अर्धवट भरलेल्या बांधकाम प्रकल्प तपशिलामुळे लागणारा कालावधी यामुळे कमी होऊन टोल फी बाबतच्या अधिसूचना त्वरेने जारी करता येतील.
S.Pophale/S.Patgaonkar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 133
संरक्षण मंत्रालय
अंदमान आणि निकोबार कमांड येथे ‘एक्स कवच’ या संयुक्त लष्करी सरावाचा समारोप
अंदमान आणि निकोबार कमांडने  ‘ एक्स कवच’ या व्यापक स्तरावरील संयुक्त लष्करी सरावाचे आयोजन केले ज्यामध्ये लष्कर, नौदल, हवाई दल आणि तटरक्षक दलाच्या युद्धसामग्रीचा समावेश होता. 23 फेब्रुवारी, 2023 रोजी सुरू झालेल्या या सरावाचा 7 एप्रिल 2023 रोजी समारोप झाला.
या सर्व दलांमध्ये युद्धविषयक क्षमतांचे आणि आदर्श परिचालन प्रकियांचा अतिशय चांगला ताळमेळ साधला जावा आणि या दलांमध्ये आंतरपरिचालनक्षमतेत वाढ व्हावी आणि समन्वय निर्माण व्हावा या उद्देशाने या सरावाचे आयोजन करण्यात आले होते. लष्कराच्या ‘शत्रुजित ब्रिगेड’ चे भाग, संरक्षण दलांचा विशेष कारवाई विभाग , नौदलाची विशेष दले आणि अंदमान निकोबार कमांडच्या  जमीन आणि पाण्यावर परिचालनक्षम ‘ऍम्फिबियस’ तुकड्यांनी या बहु-क्षेत्रीय सरावात सहभाग घेतला. यामध्ये ‘ऍम्फिबियस’ लँडिंग, एयर लँडेड ऑपरेशन्स, हेलिबोर्न ऑपरेशन्स आणि मुख्य भूमीवरून अंदमान आणि निकोबारच्या अतिदूरवर असलेल्या बेटांवर अतिशय वेगाने विशेष दलांना तैनात करणे यांसारख्या सरावाचा समावेश होता.
‘एक्सरसाईज कवच’ ने भारताच्या सागरी हिताचे रक्षण करण्यामध्ये आणि अंदमान आणि निकोबार बेटांचे संरक्षण करण्यामध्ये सशस्त्र दलांची क्षमता आणि सज्जता यांचे दर्शन घडवले. अतिशय गुंतागुंतीच्या आणि गतिशील वातावरणात यशस्वी संयुक्त सरावाच्या आयोजनाच्या माध्यमातून अंदमान निकोबार कमांडच्या विविध घटकांमध्ये असलेली व्यावसायिक वृत्ती आणि ताळमेळ यांचे प्रभावी दर्शन या सरावातून घडवण्यात आले. अतिशय तातडीने प्रतिसाद देत या दलांकडून प्रभावी पद्धतीने घडवण्यात आलेल्या आपल्या क्षमतांची अंदमान आणि निकोबारचे कमांडर इन चीफ लेफ्टनंट जनरल अजय सिंग यांनी पाहणी केली. त्यांनी या दलांची त्यांचे व्यावसायिक कौशल्य आणि यशस्वी मोहिमांबद्दल प्रशंसा केली. अशा प्रकारच्या सरावातून आपल्या प्रदेशात शांतता आणि सुरक्षा प्रस्थापित करून देश आपली संरक्षण क्षमता सातत्याने मजबूत करत आहे, असे ते म्हणाले.
संरक्षण मंत्रालय
इंद्रा नेव्ही -20
नवी दिल्ली, 4 सप्टेंबर 2020
भारतीय नौदल आणि रशियाचे नौदल यांच्या संयुक्त 11 वा द्वैवार्षिक संयुक्त विद्यमाने सागरी सराव 4 आणि 5 सप्टेंबर 2020 ला बंगालच्या उपसागरात आयोजित करण्यात आला आहे. 2003 मध्ये सुरु झालेला इंद्रा नेव्ही म्हणजे दोन्ही देशांच्या नौदलामधल्या दीर्घकालीन धोरणात्मक संबंधांचे प्रतिक आहे. हा सराव सुरु असतांनाच संरक्षण मंत्री राजनाथ सिंह 3 सप्टेंबर पासून मॉस्को दौऱ्यावर आहेत. द्विपक्षीय सहकार्य, परस्पर हिताचे मुद्दे यावर चर्चा आणि दुसऱ्या जागतिक युद्धातल्या विजयाच्या 75 व्या वर्धापनदिन स्मरणोत्सव यासाठी रशियाचे संरक्षण मंत्री जनरल सर्जेई शोईगु यांच्या निमंत्रणावरून राजनाथ सिंह हा दौरा करत आहेत.
हा सरावाचा भाग, सहभागाचा स्तर यामध्ये सातत्याने वाढ होत आहे. इंद्रा नेव्ही -20 चा मुख्य उद्देश दोन्ही नौदलामधले आंतर संचालन अधिक दृढ करणे आणि बहु आयामी सागरी अभियानासाठी आकलन आणि पद्धती विस्तृत करणे हा आहे. या वर्षीचा सागरी सराव व्यापक आणि वैविध्यपूर्ण सागरी बाबींनी युक्त आहे. कोविड-19 मुळे आलेल्या निर्बंधामुळे इंद्रा नेव्ही-20 ‘संपर्काविना, केवळ समुद्रात’ अशा स्वरुपात होईल.
या सरावा दरम्यान भारतीय नौदल ताफ्यात क्षेपणास्त्र विनाशिका रणविजय, स्वदेशी लढाऊ जहाज सह्याद्री आणि शक्ती या ट्यांकरचा आणि हेलिकॉप्टरचाही समावेश राहील. श्रीलंकेच्या किनाऱ्यावर आगीचा सामना करावा लागलेल्या न्यू डायमंडला सहाय्य पुरवण्यासाठी सह्याद्री सध्या पुन्हा तैनात करण्यात आले आहे.
सरावासाठी रशियाच्या नौदलात विनाशिका एडमिरल विनोग्राडोव्ह, विनाशिका एडमिरल ट्रिब्युट आणि फ्लीट ट्यांकर बोरिस ब्यूटोमा यांचा समावेश आहे.
आंतर संचालन वृद्धिगत करण्याबरोबरच दोन्ही नौदलात उत्तम पद्धती बिंबवणे असा या सरावाचा उद्देश आहे. भू पृष्ठ आणि विमान विरोधी ड्रील्स, गोळीबार आणि हेलिकॉप्टर संदर्भातला अभ्यास यांचा यात समवेश असेल. याआधीचा सराव 2018 च्या डिसेंबर मध्ये विशाखापट्टणम इथे झाला होता. इंद्रा नेव्ही- 20 सरावामुळे दोन्ही नौदलात परस्पर विश्वास आणि सहकार्य अधिक दृढ होणार असून, उभय देशातले दीर्घ काळापासूनचे मैत्रीचे बंध अधिक बळकट होणार आहे.B.Gokhale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 182
पंतप्रधान कार्यालय
पंतप्रधान स्मार्ट इंडिया हॅकेथॉन 2020 च्या अंतिम फेरी सोहळ्याला संबोधित करणार
(पंतप्रधान नरेंद्र मोदी स्मार्ट इंडिया हॅकेथॉन 2020 च्या अंतिम फेरी सोहळ्याला एक ऑगस्ट रोजी व्हिडिओ कॉन्फरन्सिंगच्या माध्यमातून संबोधित करणार आहेत. या प्रसंगी ते विद्यार्थ्यांशीही संवाद साधतील.
स्मार्ट इंडिया हॅकेथॉन हे संपूर्ण देशभरातील विद्यार्थ्यांसाठी व्यासपीठ आहे. या व्यासपीठामुळे दैनंदिन जीवनात येणाऱ्या समस्या सोडवण्यासाठी विद्यार्थ्यांना प्रोत्साहन मिळेल. त्याचबरोबर उत्पादनाच्या बाबतीतील संशोधन आणि समस्या सोडवण्याच्या दिशेने विचार करण्याची सवय या गोष्टींची रुजुवात होईल. तरुण वर्गाला वेगवेगळ्या वैविध्यपूर्ण कल्पना प्रत्यक्षात आणण्याच्या दिशेने याचा प्रयोग अत्यंत यशस्वी झाला आहे.
पहिल्या स्मार्ट इंडिया हॅकेथॉन 2017 मध्ये 42000 विद्यार्थ्यांनी भाग घेतला होता. ती संख्या 2018 मध्ये 1 लाखांपर्यंत वाढली तर 2019 मध्ये या संख्येने 2 लाखांचा पल्ला गाठला. स्मार्ट इंडिया हॅकेथॉन 2020 च्या पहिल्या फेरीत 4.5 लाखांहून अधिक विद्यार्थ्यांनी भाग घेतला. सॉफ्टवेअर एडिशन्सचा भव्य समारोप समारोह यावर्षी ऑनलाईन आयोजित केला आहे. त्यासाठी देशभरातील सर्व सहभागींना विशेष तयार केलेल्या आधुनिक व्यासपीठावर एकत्र आणण्यात आले आहे. 10,000 पेक्षा जास्त विद्यार्थी हे 37 सरकारी खात्यांमधील 17 राज्यसरकारांकडीलआणि 20 उद्योगांशी संबधीत अश्या एकूण 243 समस्या सोडवण्यासाठी झटत आहेत.
मंत्रिमंडळ
केंद्रीय मंत्रिमंडळाने कार्मिक प्रशासन आणि शासन सुधारणांच्या नूतनीकरणाबाबत भारत आणि गाम्बिया यांच्यात झालेल्या सामंजस्य कराराला मंजुरी दिली
नवी दिल्ली, 30 जून 2021
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने प्रशासकीय सुधारणा व लोक तक्रारी विभाग, कार्मिक, सार्वजनिक तक्रारी व निवृत्ती वेतन मंत्रालय, भारत सरकार आणि लोकसेवा आयोग, राष्ट्रपती कार्यालय, गाम्बिया यांच्यातल्या कार्मिक प्रशासन आणि शासन सुधारणांच्या नूतनीकरणाबाबत सामंजस्य कराराला मंजुरी दिली.
सामंजस्य करार दोन्ही देशांचे कार्मिक प्रशासन समजून घेण्यास मदत करेल आणि काही उत्तम पद्धती आणि प्रक्रियांचा स्वीकार या माध्यमातून शासन व्यवस्था सुधारण्यास सक्षम करेल.
आर्थिक परिणामः
या सामंजस्य करारांच्या अंमलबजावणीसंदर्भात प्रत्येक देश आपल्या खर्चासाठी जबाबदार असेल. खर्चाची वास्तविक रक्कम सामंजस्य कराराअंतर्गत राबविल्या जाणार्या उपक्रमांवर अवलंबून असेल.
तपशीलः
या सामंजस्य करारांतर्गत सहकार्याच्या खालील क्षेत्रांचा समावेश असेल, परंतु ती तेवढ्यापुरते मर्यादित नसतील
- सरकारमधील कामगिरी व्यवस्थापन प्रणाली सुधारणे.
- अंशदान पेन्शन योजनेची अंमलबजावणी
- सरकारमध्ये ई-भर्ती
कार्मिक प्रशासन आणि प्रशासन सुधारणांमधील उभय देशांमधील द्विपक्षीय सहकार्य बळकट करणे आणि प्रोत्साहन देणे हे या सामंजस्य कराराचे मुख्य उद्दीष्ट आहे, यामुळे भारतीय सरकारी संस्था आणि गाम्बियाच्या संस्था यांच्यात संवाद सुलभ होईल. शासनातील कामगिरी व्यवस्थापन प्रणाली सुधारणे, अंशदान पेन्शन योजनेची अंमलबजावणी आणि शासनात ई-भर्ती यासारख्या क्षेत्रात सहकार्य प्रोत्साहित करण्यासाठी गाम्बिया उत्सुक आहे.
गाम्बिया बरोबर सामंजस्य करार कार्मिक प्रशासन आणि शासन सुधारणांमध्ये नूतनीकरण करण्याच्या दोन्ही देशांमधील सहकार्याला कायदेशीर चौकट उपलब्ध करेल, जेणेकरून कार्मिक क्षेत्रामधील प्रशासकीय अनुभव शिकून, सामायिक करुन आणि देवाणघेवाण आणि प्रतिसाद, उत्तरदायित्व आणि पारदर्शकतेची जाणीव निर्माण करून विद्यमान शासन व्यवस्था सुधारता येईल.
पार्श्वभूमी:
केंद्र सरकारने देशभरात शासकीय सेवांच्या वितरणात आमूलाग्र बदल करण्याचे उद्दिष्ट ठेवले आहे आणि “किमान सरकार कमाल प्रशासन" या उद्देशाने कार्मिक प्रशासन व शासन सुधारणेच्या सरकारच्या प्रयत्नांना आणखी गती देण्याचे उद्दीष्ट देखील ठेवले आहे.S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान नरेंद्र मोदी यांच्या नेपाळमधील लुंबिनी येथील दौऱ्यादरम्यान स्वाक्षरी तसेच आदानप्रदान झालेल्या सामंजस्य करार तसेच अन्य करारांची यादी
नवी दिल्ली, 16 मे 2022
|
|
अनुक्रमांक
|
|
सामंजस्य कराराचे नाव
|
|
1
|
|
बौद्ध धर्माच्या अभ्यासाकरता डॉ. आंबेडकर अध्यासनाच्या स्थापनेसाठी लुंबिनी बौद्ध विद्यापीठ आणि भारतीय सांस्कृतिक संबंध परिषद  यांच्यात सामंजस्य करार
|
|
2
|
|
भारतीय सांस्कृतिक संबंध परिषद  आणि सीएनएएस त्रिभुवन विद्यापीठ यांच्यात भारतीय अभ्यासाकरताआयसीसीआर अध्यासन स्थापन करण्यासाठी सामंजस्य करार
|
|
3
|
|
भारतीय सांस्कृतिक संबंध परिषद  आणि काठमांडू विद्यापीठ यांच्यात भारतीय अभ्यासाकरता आय़सीसीआर अध्यासनाच्या स्थापनेसाठी सामंजस्य करार
|
|
4
|
|
काठमांडू विद्यापीठ, नेपाळ  आणि इंडियन इन्स्टिट्यूट ऑफ टेक्नॉलॉजी, मद्रास  यांच्यात सहकार्यासाठी सामंजस्य करार
|
|
5
|
|
काठमांडू विद्यापीठ, नेपाळ  आणि इंडियन इन्स्टिट्यूट ऑफ टेक्नॉलॉजी , भारत यांच्यात पदव्युत्तर स्तरावर संयुक्त पदवी कार्यक्रमासाठी करारपत्र
|
|
6
|
|
अरूण 4 प्रकल्पाचा विकास आणि अंमलबजावणीसाठी एसजेव्हीएन लिमिटेड आणि नेपाळ विद्युत प्राधिकरण यांच्यात करार
S.Kulkarni/U.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
फिल्म्स डिव्हिजनच्यावतीने शहीद उधमसिंग यांना आदरांजली
मुंबई, 31 जुलै 2021
महान देशभक्त क्रांतीकारक शहीद उधमसिंग यांच्या 31 July 2021 रोजी असणाऱ्या 81 व्या पुण्यतिथीला त्यांना आदरांजली म्हणून फिल्म्स डिव्हिजन शहीद उधमसिंग यांच्यावरील जीवनचरित्रपट प्रदर्शित करत आहे. भारत@75 सोहळ्याचा मुकुटमणी असलेल्या ‘आझादी का अमृतमहोत्सव’ चा भाग म्हणून या चरित्रपटाचा विशेष खेळ आयोजित करण्य़ात आला आहे.
हा जीवनचरित्रपट स्वातंत्र्याची आस आणि निर्धार यांचे अनोखे मिश्रण असलेल्या शहीद-ए-आझम शहीद उधम सिंग यांचे जीवन आणि धेय्य यांची कहाणी सांगतो. https://filmsdivision.org/ मधील ‘Documentary of the Week’ या भागामध्ये तसेच https://www.youtube.com/user/FilmsDivision या लिंकवर 24 तासांकरीता राहील उपलब्ध .Jaydevi PS/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 107
जलशक्ती मंत्रालय
देशातील 146 धरणांमध्ये सद्यस्थितीत 59.503 अब्ज घनमीटर पाणीसाठा
नवी दिल्ली, 13 जुलै 2023
केंद्रीय जल आयोग साप्ताहिक आधारावर देशातील 146 धरणांच्या जिवंत पाणी साठवण स्थितीचे निरीक्षण करते.यापैकी 18 धरणे जलविद्युत प्रकल्पातील आहेत या धरणांची एकूण प्रत्यक्ष साठवण क्षमता 34.960 अब्ज घनमीटर आहे.146 धरणांची एकूण जिवंत साठवण क्षमता 178.185 अब्ज घनमीटर आहे. दिनांक 13.07.2023 रोजी जारी केलेल्या धरण जलसाठवण संदर्भातील विवरणानुसार ,या धरणांमध्ये उपलब्ध असलेला जिवंत पाणीसाठा 59.503 अब्ज घनमीटर असून एकूण जिवंत साठवण क्षमतेच्या 33% आहे. तथापि, मागील वर्षी याच कालावधीमध्ये या धरणांमध्ये उपलब्ध जिवंत जलसाठा 69.726 अब्ज घनमीटर होता आणि गेल्या 10 वर्षांची या जलसाठ्याची सरासरी 53.904 अब्ज घनमीटर होती.अशाप्रकारे, 13.07.2023 च्या विवरणानुसार, 146 धरणांमध्ये उपलब्ध असलेला जिवंत साठा हा गेल्या वर्षीच्या याच कालावधीतील जिवंत साठ्याच्या 85% आणि गेल्या दहा वर्षांच्या सरासरीच्या 110% इतका आहे.
एकूण साठवण स्थिती संपूर्ण देशात गेल्या वर्षीच्या याच कालावधीपेक्षा कमी आहे मात्र मागील दहा वर्षांच्या याच कालावधीतील सरासरी साठ्यापेक्षा ती चांगली आहे.
देशात उपलब्ध असलेल्या जिवंत पाणीसाठ्याची स्थिती
146 धरणांच्याउपलब्ध डेटाच्या आधारे दिनांक 13.07.2023 च्या जलाशय साठ्याच्या विवरणानुसार,देशात निर्माण होणाऱ्या अनुमानित एकूण जिवंत पाणीसाठा 257.812 अब्ज घनमीटरच्या तुलनेत देशात अनुमानित जिवंत पाणीसाठा 83.816 अब्ज घनमीटर आहे .
संबंधित कालावधीसाठी मागील वर्षाच्या तुलनेत  चांगला पाणीसाठा असलेली राज्ये: हिमाचल प्रदेश, पंजाब, राजस्थान, झारखंड, ओदीशा , उत्तराखंड, मध्य प्रदेश आणि छत्तीसगड.
संबंधित कालावधीसाठी मागील वर्षीप्रमाणेच समान जलसाठा  असलेली राज्ये: गुजरात.
संबंधित कालावधीसाठी गेल्या वर्षीपेक्षा कमी जलसाठा  असलेली राज्ये: पश्चिम बंगाल, त्रिपुरा, नागालँड, बिहार, महाराष्ट्र, उत्तर प्रदेश, आंध्र प्रदेश आणि तेलंगणा , आंध्र प्रदेश, तेलंगणा, कर्नाटक, केरळ आणि तमिळनाडू.
N.Chitale/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 107
दूरसंचार आणि माहिती तंत्रज्ञान मंत्रालय
दूरसंचार विभागाच्यावतीने भारतातल्या परदेशी ऑपरेटर्ससाठी आंतरराष्ट्रीय रोमिंग सिम कार्डस्/ ग्लोबल कॉलिंग कार्डच्या विक्रीसाठी /भाडेतत्वावर देण्यासाठी ‘एनओसी’ जारी करण्याच्या/ नूतनीकरणाच्या धोरणामध्ये सुधारणा
परदेशी जाणाऱ्या भारतीयांच्या हिताचे रक्षण करण्यासाठी यंत्रणा सक्षम करणारे सुधारित धोरण
एनओसी धारकांसाठी प्रक्रिया सुव्यवस्थित
नवी दिल्ली, 18 जानेवारी 2022
दूरसंचार क्षेत्रामध्ये सुरू करण्यात आलेल्या धोरणात्मक सुधारणांचा एक भाग म्हणून, दूरसंचार विभागाने  भारतातल्या परदेशी ऑपरेटर्ससाठी आंतरराष्ट्रीय रोमिंग सिम कार्डस्/ ग्लोबल कॉलिंग कार्डच्या विक्रीसाठी /भाडेतत्वावर देण्यासाठी ‘एनओसी’ जारी करण्यासाठी/ नूतनीकरणासाठी सुधारित अटी आणि नियम, जारी केले आहेत. भारतामधल्या परदेशी ऑपरेटर्सच्या आंतरराष्ट्रीय रोमिंग सिम कार्डस् / ग्लोबल कॉलिंग कार्डसच्या विक्रीसाठी /भाडेतत्वावर ट्रायने  स्वच्छेने केलेल्या शिफारसींवर चर्चा केल्यानंतर सुधारित अटी आणि शर्तींना दूरसंचार विभागाने अंतिम स्वरूप दिले आहे. या नवीन सुधारित अटी आणि शर्ती परदेशी जाणा-या भारतीयांच्या हिताचे रक्षण करण्यासाठीची यंत्रणा मजबूत करणा-या आहेत आणि इतर परवाने/ नोंदणी यांच्या अनुषंगाने प्रक्रिया अधिक सुव्यवस्थित करणा-या आहेत.
सुधारित धोरणानुसार एनओसीधारकांना ग्राहक सेवा, संपर्क तपशील, मॅट्रिक्स वृद्धी, प्रत्येक व्यवहाराचे बिल, टेरिफ प्लॅन यासंबंधीची माहिती, देवू केलेल्या सेवा यांची माहिती प्रदान करण्याची तरतूद करणे बंधनकारक आहे. बिलींग आणि ग्राहक तक्रार निवारण व्यवस्था मजबूत करण्यासाठीही तरतूद करण्यात आली आहे. दूरसंचार विभागामध्ये अपीलीय प्राधिकारणाच्या तरतुदीसह एनओसी धारकांच्या तक्रारीचे समयबद्ध निराकरण सुलभ व्हावे, यासाठी यंत्रणा कार्यरत राहणार आहे.
सुधारित धोरण दूरसंचार विभागातील इतर परवाने/ नोंदणी इत्यादींच्या अनुषंगाने एनओसी धारकांसाठी अर्ज प्रक्रिया/ अन्य प्रक्रिया सुव्यवस्थित करणारे आहे. तसेच एनओसी धारकांच्या समस्या सोडविण्यासाठी/ व्यवस्थापन सुलभ करण्यासाठी आहे.
S.Kulkarni/S.Bedekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 167
संरक्षण मंत्रालय
कोविड-19 च्या पार्श्वभूमीवर उद्या लाल किल्ल्यावर साजऱ्या होणाऱ्या स्वातंत्र्यदिन सोहळ्यासाठी संरक्षण मंत्रालयाने केली विशेष व्यवस्था
नवी दिल्ली, 14 ऑगस्ट 2020
कोविड-19 मुळे उद्भवलेल्या परिस्थितीशी संबधित सावधगिरी बाळगताना राष्ट्रीय सोहळ्याची प्रतिष्ठा आणि मांगल्य यामध्ये संतुलन राखत संरक्षण मंत्रालय 15 ऑगस्ट 2020 रोजी लाल किल्ला येथे स्वतंत्र्यदिन ध्वजारोहण सोहळा आयोजित करीत आहे.
- कमीतकमी गर्दी होऊन विनाअडथळा सुलभ हालचाल व्हावी यासाठी, आसन व्यवस्था आणि पादचारी मार्ग येथे लाकडी फरसबंदी आणि गालीचा घालण्यात आला आहे. रांगेत उभे राहणे टाळण्यासाठी आणि सर्व आमंत्रितांना सुरळीतपणे प्रवेश करता यावा हे सुनिश्चित करण्यासाठी अतिरिक्त दरवाजाच्या अतिरिक्त मेटल डिटेक्टरची व्यवस्था केली आहे. जास्तीत जास्त व्यवहार्य मर्यादेपर्यंत वाहनांच्या सुलभ प्रवेशासाठी आणि निर्गमनासाठी बहुतेक वाहनतळ क्षेत्रामध्ये विटांच्या रांगा आणि फरसबंदी करण्यात आली आहे.
- सुरक्षिततेच्या दृष्टीने गार्ड ऑफ ऑनर च्या सदस्यांना विलगीकरणात ठेवण्यात आले आहे.
- मार्गदर्शक तत्त्वांनुसार कार्यक्रमाच्यावेळी दोन अतिथींच्या आसन व्यवस्थेमध्ये 6 फुटाचे अंतर  ठेवण्यात आले आहे.
- आमंत्रितांनाच कार्यक्रमात सहभागी होता येईल आणि ज्या सदस्यांना औपचारिक आमंत्रण नाही त्यांनी सोहळ्याला उपस्थित राहू नये, अशी विनंती करण्यात आली आहे. अधिकारी, राजनैतिक अधिकारी, लोक सदस्य आणि प्रसारमाध्यमे इत्यादींना 4000 हून अधिक आमंत्रणे देण्यात आली आहेत.
- सुरक्षिततेच्या दृष्टीने, एनसीसी कॅडेट्सना कार्यक्रमासाठी आमंत्रित करण्यात आले आहे  आणि त्यांना ज्ञानपथ येथे बसवले जाईल.
- कोविडशी संबंधित सुरक्षा उपायांसाठी आमंत्रित व्यक्तींना संवेदनशील बनविण्यासाठी, प्रत्येक आमंत्रण पत्रिकेबरोबरच कोविडशी संबंधित मार्गदर्शक तत्त्वांचे अनुसरण करण्यासाठी विशिष्ट सल्ला देणारे पत्र देण्यात आले आहे. कार्यक्रम संपल्यानंतर गर्दी कमी होईपर्यंत निमंत्रित व्यक्तींनी संयम आणि धीर राखावा यासाठी यासंबंधित विनंती पत्र प्रत्येक आसनावर ठेवण्यात येईल. वेळोवेळी या संदर्भातील उदघोषणा करण्यात येणार आहे. वाहतूक पोलिसांच्या सल्ला -सूचनेत या संदर्भातील टीप देखील असेल. नियंत्रण अधिकाऱ्यांच्या मार्फत पद्धतशीरपणे गर्दी पांगवण्यासाठी योजना आखण्यात आली आहे. यासंदर्भात, सर्व आमंत्रितांना सहकार्य करण्याची विनंती करण्यात येईल.
- औपचारिक कवाईती मध्ये शारीरिक अंतराचे नियम आणि इतर सावधगिरी बाळगण्यात आली आहे.
- कार्यक्रमातील आमंत्रित व्यक्तींमध्ये प्रवेशाच्या वेळी कोविड-19 संबधित कोणतीही लक्षणे आढळल्यास व्यासपीठाजवळ 1, माधवदास उद्यानात 1 आणि 15 ऑगस्ट उद्यानात 2 असे एकूण 4 वैद्यकीय बूथ उभारण्यात आले आहेत. या चार ठिकाणी रुग्णवाहिकादेखील ठेवण्यात येतील.
- सर्व प्रवेश स्थानांवर आमंत्रितांचे थर्मल स्क्रीनिंग करण्याचे नियोजन केले आहे. लाल किल्ल्याच्या आत आणि बाहेरील परिसराची नियमितपणे संपूर्ण स्वच्छता केली जात आहे.
- सर्व आमंत्रितांना मास्क घालण्याची विनंती करण्यात आली आहे.याव्यतिरिक्त, कार्यक्रमाच्या विविध ठिकाणी योग्य प्रमाणात मास्क वितरणासाठी ठेवण्यात आले आहेत. तसेच, पूर्वनिर्धारित ठिकाणी हॅण्ड सॅनिटायझर ठेवण्यात आले आहे. आमंत्रितांचे लक्ष वेधण्यासाठी प्रदर्शन बोर्ड लावण्यात आले आहेत.
- सोहळ्याच्या ठिकाणाला अधिक सुशोभित करण्यासाठी ज्ञानपथ येथे एनसीसी कॅडेट्स च्या मागे फुलांची सजावट करण्यात आली आहे.U.Ujgare/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 149
पंतप्रधान कार्यालय
पंतप्रधान नरेंद्र मोदी यांनी केले स्वच्छ भारत दिवस 2019 चे उद्घाटन
साबरमती आश्रमात महात्मा गांधींना वाहिली आदरांजली
महात्मा गांधींच्या जीवनावर आधारीत टपाल तिकिट आणि नाण्याचे केले प्रकाशन
(नवी दिल्ली, 2 ऑक्टोबर 2019
पंतप्रधान नरेंद्र मोदी यांनी आज अहमदाबाद येथे स्वच्छ भारत दिवस 2019 चा शुभारंभ केला. त्यांनी महात्मा गांधींच्या 150 व्या जयंती निमित्त काढलेले टपाल तिकिट आणि चांदीच्या नाण्याचे विमोचन केले तसेच स्वच्छ भारत पुरस्कारांचे वितरणही केले. साबरमती आश्रमात पंतप्रधानांनी महात्मा गांधींना आदरांजली अर्पण केली. पंतप्रधानांनी मगन निवासला  भेट दिली आणि तिथे उपस्थित मुलांशी संवाद साधला.
संपूर्ण जग महात्मा गांधींची 150 वी जयंती साजरी करत असून काही दिवसांपूर्वी संयुक्त राष्ट्रांनी केलेल्या गांधीजींच्या टपाल तिकिटाच्या विमोचनामुळे हा दिवस अधिक उल्लेखनीय झाल्याचे ते म्हणाले. आपल्या आयुष्यात साबरमती आश्रमाला भेट देण्याच्या अनेक संधी आल्या असून आजच्या प्रमाणेच त्या सर्व भेटींमध्ये नवीन ऊर्जा मिळाल्याचे त्यांनी सांगितले.
आज गावांनी उघड्यावर शौच मुक्त झाल्याचे जाहीर केल्याचे सांगून पंतप्रधानांनी गावकरी, सरपंच तसेच स्वच्छतेसाठी कार्य करणाऱ्या सर्वांचे अभिनंदन केले. कोणतेही वय, सामाजिक आणि आर्थिक स्थान याच बंधन न बाळगता प्रत्येकाने स्वच्छता, आत्मसन्मान आणि आदर या साठीच्या वचनाप्रती आपले योगदान दिले आहे असे पंतप्रधान म्हणाले. आज संपूर्ण जग 60 कोटी लोकसंख्येला 60 महिन्यात 11 कोटीहून अधिक शौचालय सुविधा पुरवठ्याबद्दल चकित झाल्याचे तसेच आपल्याला मिळालेल्या यशाबद्दल आश्चर्यचकित झाल्याचे त्यांनी स्पष्ट केले.
लोक सहभाग आणि स्वच्छेने केलेले काम स्वच्छ भारत अभियानाची वैशिष्ट्य असून या मोहिमेच्या यशाचे कारण आहोत असे पंतप्रधानांनी सांगितले. या मोहिमेला संपूर्ण पाठिंबा दिल्याबद्दल त्यांनी संपूर्ण देशाचे आभार मानले. लोक सहभागावर भर देत पंतप्रधान म्हणाले की जल जीवन उपक्रम तसेच 2022 पर्यंत केवळ एकदाच वापरात येणाऱ्या प्लॅस्टीकचे उच्चाटन यासारख्या सरकारच्या महत्वपूर्ण पुढाकारासाठी एकत्रित प्रयत्न अत्यावश्यक आहोत.
महात्मा गांधींची स्वप्न साकार करण्यासाठी आपले सरकार कटीबद्ध असल्याचे पंतप्रधानांनी सांगितले. समाजाच्या तळागाळापर्यंत विकास पोहोचवणे, स्वत:वर विश्वास असणे, राहणीमानात सुधारणा याबाबत सरकारने उचललेल्या पावलांची त्यांनी माहिती दिली. देशाच्या विकासासाठी शपथ घेण्याचे आवाहन करून शपथपूर्तीसाठी कार्य करण्याचे आवाहन पंतप्रधानांनी केले. अशा 130 कोटी शपथांमुळे प्रचंड मोठा बदल घडून येऊ शकतो असे पंतप्रधानांनी सांगितले.
B.Gokhale/J.Patankar/P.Kor
मंत्रिमंडळ
माजी संरक्षणमंत्री तसेच गोव्याचे मुख्यमंत्रीपद चार वेळा भूषविणारे मनोहर पर्रिकर यांना श्रद्धांजली म्हणून गोव्यातील मोपा येथे उभारण्यात आलेल्या ग्रीनफिल्ड आंतरराष्ट्रीय विमानतळाचे ‘मनोहर आंतरराष्ट्रीय विमानतळ- मोपा गोवा’ असे नामकरण करण्याला केंद्रीय मंत्रिमंडळाची कार्योत्तर मंजुरी
नवी दिल्ली, 4 जानेवारी 2023
माजी संरक्षणमंत्री तसेच गोव्याचे मुख्यमंत्रीपद चार वेळा भूषविणारे मनोहर पर्रिकर यांना श्रद्धांजली म्हणून गोव्यातील मोपा येथे उभारण्यात आलेल्या ग्रीनफिल्ड आंतरराष्ट्रीय विमानतळाचे ‘मनोहर आंतरराष्ट्रीय विमानतळ – मोपा, गोवा’ असे नामकरण करण्यास पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने कार्योत्तर मंजुरी दिली आहे.
गोवा राज्यातील लोकांच्या मनात अनेक दिवसांपासून असलेली इच्छा पूर्ण करण्यासाठी गोव्याच्या मुख्यमंत्र्यांनी मोपा येथे असलेल्या ग्रीनफिल्ड आंतरराष्ट्रीय विमानतळाचे ‘मनोहर आंतरराष्ट्रीय विमानतळ – मोपा, गोवा’ असे नामकरण करण्यासंदर्भात राज्य मंत्रिमंडळाने एकमताने घेतलेला निर्णय केंद्र सरकारला कळवला होता.
गोव्यातील मोपा येथे उभारण्यात आलेल्या ग्रीनफिल्ड आंतरराष्ट्रीय विमानतळाचे उद्घाटन पंतप्रधान मोदी यांच्या हस्ते डिसेंबर 2022 मध्ये करण्यात आले. या विमानतळाला आता, आधुनिक गोव्याची उभारणी करण्यात पर्रिकर यांनी त्यांच्या हयातीत दिलेल्या योगदानाची आठवण म्हणून माजी संरक्षणमंत्री आणि गोव्याचे माजी मुख्यमंत्री दिवंगत डॉ.मनोहर पर्रिकर यांचे नाव देण्यात आले आहे.S.Patil/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(